Manifiesto de Montecristi

Manifiesto de Montecristi () je oficiálny dokument Kubánskej revolučnej strany sformulovaný a podpísaný Josém Martím 25. marca 1895 v Monte Cristi. Druhým signatárom dokumentu bol kubánsky generál a vojenský veliteľ Máximo Gómez.

Hoci kubánska vojna za nezávislosť vypukla už vo februári 1895, Martí s Gómezom sa v tom čase ešte stále nachádzali v Dominikánskej republike. Manifest z marca preto vyzýval na pokračovanie v ozbrojených bojoch za získanie nezávislosti.Manifiesto de Montecristi josemarti.cu Obaja sa do vojny zapojili až 11. apríla, kedy sa vylodili v Playitas.

Dokument celkovo reflektuje idey, dôvody a ciele vojny s dôrazom na to, že vojna nebola vedená proti španielskemu národu, ale proti koloniálnemu režimu, ktorý držal krajinu pod hospodárskou a vojenskou kontrolou.Document #13: “Montecristi Manifesto,” by José Martí and Máximo Gómez (1895) library.brown.edu Ďalšími hlavnými prvkami, ktoré formovali postup vojny, boli:
 Vojna mala byť vedená belochmi aj černochmi rovnako;
 Účasť černochov bola rozhodujúca pre víťazstvo;
 Španieli, ktorí nenamietali voči vojne, by mali byť ušetrení;
 Súkromné vidiecke majetky by nemali byť poškodené;
 Revolúcia by mala priniesť nový hospodársky život na Kubu.Manifesto of Montecristi - An Intro  historyofcuba.com

Referencie

Externé odkazy
 Manifiesto de Montecristi  biblioteca.org.ar (španielsky)
 Montecristi Manifesto  historyofcuba.com (anglicky)

Kategória:Dejiny Kuby